cyanic-selkie/wikianc huggingface dataset:
Calendario romano
Días festivos
As vacacións escolares coincidían case coas actuais: as de verán do 1 de xullo ao 15 de outubro, e dúas máis curtas, en marzo polas festas de honor a Minerva, deusa da sabedoría, e en decembro, debido ás Saturnais, do 17 ao 25.
Denominación das horas
Os romanos non dividían o día en 24 horas ou en 24 partes iguais durante todo o ano.
Repartían o tempo de luz (o día) en doce horas. Deste xeito, no verán, as horas resultaban máis longas que no inverno. Para medir as horas, utilizaban reloxos de sol (horologium, v. reloxo de sol), e máis raramente de auga (clepsydra, v. clepsidra).
Lufthansa Regional
Frota
En febreiro de 2017 a frota combinada de ámbalas dúas aeroliñas operando para Lufthansa Regional estaba formada polos seguintes avións:
Martin Evans
Sir Martin John Evans, nado en Stroud, Inglaterra, o 1 de xaneiro de 1941, é un xenetista e bioquímico británico, galardoado co Premio Nobel de Medicina o 2007.
Biografía
Membro da Royal Society de Londres desde o 11 de marzo de 1993, en 2004 foi nomeado Caballeiro da Orde do Imperio Británico co título de Sir.
Carreira científica
Especializado en xenética, en 1981 descubriu o estado embrionario das células nai, e igualmente realizou diversas técnicas de modificación xenética en animais, especialmente en ratos.
Lotte Lenya
Inicios
Durante a segunda guerra mundial, Lenya realizou actuacións no teatro, gravacións e actuacións para a radio, incluíndo para Voice of America. Tras unha interpretación mal recibida no musical do seu marido The Firebrand of Florence en 1945 en Nova York, abandonou os escenarios. Trala morte de Weill en 1950, convencérona de que volvese. Apareceu na obra de Broadway Barefoot in Athens e casou co editor George Davis.
Falecemento
Lenya faleceu de cancro en Manhattan en 1981, aos 83 anos. Foi enterrada preto de Weill no Mount Repose Cemetery en Haverstraw, Nova York.
Vida persoal
Lenya casou con Weill en 1926 e divorciáronse en 1933, para reconciliarse en setembro de 1935 tras emigrar aos Estados Unidos. Volveron casar en 1937. En 1941, a parella mudouse a unha casa da súa propiedade en New City, Rockland County, Nova York, a aproximadamente 50 km ao norte da cidade de Nova York. Este segundo matrimonio duraou ata a morte de Weill en 1950.
Xesús Rábade
Traxectoria
Está casado con Helena Villar Janeiro, sendo os pais da poeta María do Cebreiro Rábade e do músico de jazz Abe Rábade.
Super Collider
Super Collider é o primeiro álbum de Megadeth dende Cryptic Writings (1997) que non conta con cambios na formación con respecto ao seu anterior traballo. Ademais, trátase do primeiro disco do grupo en contar cunha versión na súa listaxe de cancións básica dende So Far, So Good... So What! (1988). O álbum tamén conta coa aparición do vocalista de Disturbed e Device David Draiman.
Ferrari 312
miniatura| left | 260px | Ferrari 312 ([[Lorenzo Bandini) no Gran Premio de Alemaña de 1966]]
Popularidade
En 2011, TheF1Times.com cualificou o 312 como "O coche de Fórmula Un máis belo de todos os tempos", afirmando que "O Ferrari 312 mantense nalgunhas opinións, como un dos coches máis esteticamente agradables da Fórmula Un non só da década de 1960, senón de todos os tempos "
Atentado de Berlín de 2016
Vehículo
O propietario do camión entrevistado pola televisión polonesa dixo que o condutor titular era o seu curmán, non un fanático ou un tolo. A compañía contactou co condutor entre as 15:00 e as 16:00, cando o condutor informou que chegara demasiado tarde ó destino de Berlín, e que pasaría alí a noite para descargar o camión á mañá seguinte.
Mundial de Fútbol de 2018 - Grupo F
O Grupo F da Copa do Mundo de Fútbol de 2018, realizada en Rusia, está composto por catro equipos que se enfrontarán entre si nun total de seis encontros:, , e. Ao termo dos mesmos os dous con maior cantidade de puntos clasificaranse para a seguinte fase, e as outras dúas seleccións quedarán eliminadas.
Cisne
O cisne mudo, cisne real ou cisne común (Cygnus olor) é unha especie de cisne pertencente á familia dos anátidos. Tamén se lle chama simplemente cisne, pero este nome utilízase tamén para todas as outras especies de cisnes (xénero Cygnus). É nativo de gran parte de Eurasia e (como visitante raro) da parte máis setentrional de África. En Galicia é un invernante accidental bastante raro. É unha especie introducida en América do Norte (onde viven as maiores poboacións fóra da súa área nativa) con pequenas introducións en Australasia e o sur de África. O nome 'mudo' deriva de que é máis silencioso que outras especies de cisnes, pero non é realmente mudo. Mide de 125 a 170 cm de lonxitude, e ten unha plumaxe enteiramente branca cun peteiro laranxa beireado de negro. É recoñecible por ter unha pronunciada protuberancia na parte superior do peteiro, que é maior nos machos.
Descrición
Os adultos deste gran cisne normalmente miden de 140 a 160 cm de longo, aínda que poden en casos extremos medir de 125 a 170 cm, cunha envergadura alar de 200 a 240 cm. Os machos son meirandes que as femias e teñen unha protuberancia máis grande no peteiro. Como media, é a segunda especie de ave acuática máis grande despois do Cygnus buccinator, aínda que en peso os machos de cisne mudo poden facilmente igualar ou mesmo superar dita especie. Entre as medidas estándar do cisne mudo, a corda alar mide de 53 a 62,3 cm, o tarso é de 10 a 11,8 cm e o peteiro mide de 6,9 a 9 cm.
Distribución e hábitat
É parcialmente migratorio desde as latitudes setentrionais de Europa e Asia, ata polo sur o norte de África e o Mediterráneo. Está rexistrado como nidificante en Islandia e como ave errante nesa área e tamén nas Bermudas. Aínda que a maioría da poboación actual no Xapón é introducida, é coñecida alí desde antigo e representada en pinturas, e aínda hoxe chegan alí algúns exemplares do continente asiático en inverno.
É unha especie protexida na maioría da súa área, pero isto non impediu a caza ilegal e furtiva. A miúdo téñense exemplares en catividade fóra da súa área natural, en parques e lagoas, debido á súa beleza, e ás veces escapan a outros lugares. Os descendentes desas aves fuxidas conseguiron naturalizarse no leste dos Estados Unidos e nos Grandes Lagos.
Norteamérica
O status do cisne mudo como especie introducida en Norteamérica é discutido polo grupo "Save the Mute Swans" (Salvar os cisnes mudos). Este grupo considera que os cisnes mudos son nativos da rexión e, por tanto, merecen protección. Afirman que eses cisnes tiveron a súa orixe en Rusia e citan avistamentos históricos e rexistros fósiles. Non obstante, estas afirmacións foron rexeitadas polo Departamento do Interior dos Estados Unidos por consideralas enganosas.
Na cultura popular
Hoxe, a monarquía británica conserva o dereito de converterse en propietaria de todos os cisnes non marcados que se encontren en augas abertas, pero a raíña Isabel II só exerce os seus dereitos de propiedade en certos tramos do Támese e os seus afluentes. Esta propiedade é compartida coas compañías Vintners' e Dyers', ás que a Coroa lles concedeu ese dereito no sécuo XV.
Pazo de Castrelos
Museo
O Museo Municipal de Vigo Quiñones de León nace coa doazón do pazo ao pobo de Vigo en 1924 porque os seus propietarios dispuxeron que se debía dedicar a museo. Aínda que a doazón non será definitiva ata dez anos máis tarde, a partir dese momento iníciase unha tarefa de provisión de obras e coleccións de arte que está na base das coleccións actuais.
Ponte Caldelas
Ponte Caldelas (do latín Pontem (de) Calidellas, '(a ponte por onde pasa o camiño a "Calidellas", á súa vez diminutivo de "aquas calidas" 'augas cálidas, termais', ou sexa 'augas quentiñas'. 'A ponte que pola que vai o camiño a "Calidellas" ') é un concello da provincia de Pontevedra, pertencente á comarca de Pontevedra. En 2021 tiña 5.548 habitantes, segundo datos do IGE. O seu xentilicio (véxase no Galizionario) é.
Idade Antiga
Pouco se sabe da orixe da vila, aínda que non son poucos quen a atribúen a unha fundación romana. Aínda alguén quere ver nos gregos ós primeiros poboadores do municipio, malia non constaren probas fidedignas.
Patrimonio arquitectónico
A igrexa parroquial de Santa Eulalia de Ponte Caldelas é barroca do século XVII, modificada posteriormente. Destaca polo seu retablo pétreo, obra do mestre Manuel González Perdiz, autor tamén da fonte que se atopa na praza do Bispo no centro da vila e do calvario de Barbudo.
A igrexa de Santa María de Tourón é de orixe románica de finais do século XII, mais conserva desa época algúns elementos dispersos. Nunha fachada lateral existe un escudo dos Pazos de Proben.
Hai pazos e casas grandes en Tourón (Pazo do Pombal), Sande e San Ramón. Tamén destacan as casas de indianos de Caritel, A Insua e a da Vila.
Fauna
Como capital da troita que é, no río Verdugo abondan exemplares deste peixe. Outras especies que hai nestes cursos son os anfibios como a píntega ou a ra.
Ecosistemas e patrimonio natural
No núcleo urbano destaca a praia fluvial da Calzada, moi concorrida no verán.
Sector secundario
O polígono industrial do Campiño foi ampliado recentemente co nome de Parque Empresarial da Reigosa. Moitas empresas están instaladas na antiga superficie e outras, en proceso de asentamento na ampliación. Noutros puntos do concello tamén se sitúan algunhas naves. Manuel Cordo Boullosa, fundador da petrolífera portuguesa Sonap, era fillo de Manuel Cordo Martínez e Leocadia Boullosa Muñoz, da parroquia de Caritel.
Festas
Outras festas da parroquia son a romaría de San Vicente en Parada, a romaría da Virxe da Saúde en Rebordelo, a festa do Muíño, en Taboadelo, a festa dos Remedios en Vilarchán, a romaría de Cristo Rei en Xustáns e a festa de San Miguel en Contixe.
Lugares de Ponte Caldelas
Para unha lista completa de todos os lugares do concello de Ponte Caldelas vexa: Lugares de Ponte Caldelas.
Alfredo Garasini
Alfredo Garasini, nado en 1897 en Buenos Aires e finado o 6 de xaneiro de 1950 foi un futbolista e adestrador arxentino que xogaba na demarcación de dianteiro.
Traxectoria
Á parte das labores de xogador e adestrador a súa vinculación con Boca foi máis aló, xa que, amais de xogar en tódalas posicións do campo (incluíndo a de gardameta suplindo a Tesorieri), tamén foi masaxista e xuíz de liña, na época en que tódolos clubs achegaban un á competición.
The Maine Woods
Formas de vida
Descríbense tamén a situación e organización das vilas e asentamentos polas cal viaxaba o autor. Relatando a relación coas comunidades de nativos americanos, os diversos oficios ou os medios de transporte fluviais, coma por exemplo os batteaux ou batteau.miniatura|dereita|Un batteaux que se empregaba coma transporte nos ríos da América do Norte do século XIX
Myth Takes
O tema "All My Heroes Are Weirdos" aparece nos videoxogos Tony Hawk's Proving Ground e FIFA 08. Ademais, a canción "Yadnus" está na emisora Radio Broker do xogo Grand Theft Auto IV. A portada do álbum foi creada polo artista Kevin Hooyman, un amigo da banda.
Tomás Bóveda
Tomás Manuel Bóveda Gómez, coñecido como Tomás Bóveda, nado en Ourense en 1910 e finado en 1982, foi un pintor galego.
Traxectoria
Algunhas obras salientables: A pobre xente, A peixeira, A froiteira, a serie dos santeiros, Enseada do Miño, ou Paisaxe, que pertence aos fondos da Deputación de Ourense.
Kátia Guerreiro
Traxectoria
Naceu en Suráfrica, creceu nos Azores, onde frecuentou un rancho folclórico e licenciouse en Lisboa, en Medicina. Traballou no Hospital de Distrito de Évora e, máis tarde, regresou á capital para se especializar en Oftalmoloxía. Foi durante o curso cando descubriu a súa vea fadista, en convivencia con colegas e, de forma un pouco máis seria, en concertos, após o desafío feito pola parella de guitarristas formada por Paulo Parreira e João Veiga.
Klaus Wowereit
Traxectoria
Wowereit está comprometido desde 1993 co neurocirurxián Jörn Kubicki, nado en 1965. Viven xuntos desde 2005.
Cargos públicos e mandatos
miniatura|esquerda|Klaus Wowereit (2º pola dereita) en 1991 durante a súa época de concelleiro En 1979 Wowereit accedeu a un posto de edil na asemblea municipal do distrito de Berlin-Tempelhof, ata que aos 31 anos, en 1984, foi elixido concelleiro de Educación e Cultura de Tempelhof, co que se converteu no concelleiro máis novo do Berlín da época.
Sarreaus, Sarreaus
Santa Salvador de Sarreaus é unha parroquia do concello de Sarreaus na comarca da Limia, na provincia de Ourense. No ano 2007 tiña 300 habitantes, deles 154 eran homes e 146 eran mulleres, o que supón unha diminución de 16 habitantes en relación ao ano anterior, 2006.
Piers Courage
Accidente e morte
Apenas tres anos despois, Roger Williamson estrelouse fatalmente cando o seu auto envorcou e incendiouse no mesmo lugar, o túnel de Oost, onde comezara o accidente de Courage.
Parque Natural da Zona Volcánica da Garrotxa
Vulcanoloxía
Tamén están presentes formacións creadas a partir da lava volcánica, especialmente visibles na vila de Castelfollit de la Roca. Esta vila aséntase sobre un terreo conformado por columnas basálticas, onde son observables as superposicións das diferentes coladas. O río Fluvià, non sendo capaz de erosionar o basalto, rodeouno e escavou o seu leito nos materiais eocénicos máis febles, formando unha gran plataforma basáltica no cumio da cal se asenta a vila.
Gran Premio de Italia de 2016
O piloto de Mercedes Lewis Hamilton vai comezar a carreira liderando o Campionato do Mundo de Pilotos por nove puntos de vantaxe sobre o seu compañeiro de equipo Nico Rosberg. No Campionato Mundial de Construtores, Mercedes mantén unha vantaxe de cento oitenta e un puntos. Red Bull Racing colócase segundo e Ferrari terceira.
Metropolitan Museum of Art
Historia
O museo foi inaugurado o 20 de febreiro de 1872, nun edificio situado no número 681 da Quinta Avenida. John Taylor Johnston, un executivo do ferrocarril cunha colección de arte persoal que sementou o museo, foi o seu primeiro presidente O editor George Palmer Putnam entrou como superintendente fundador. O artista Eastman Johnson actuou como cofundador do museo, como o pintor de paisaxes Frederic Edwin Church. Outros industriais da época actuaron como cofundadores, incluído Howard Potter.
Motivo de recoñecemento do ARN
O motivo de recoñecemento do ARN (RRM), tamén chamado dominio de unión ao ARN (RBD) ou dominio de ribonucleoproteína (RNP), é un dominio proteico para a unión ao ARN duns 80 -90 aminoácidos que se une ao ARN monocatenario, que foi atopado en moitas proteínas eucariotas.
Fermión
a máis da característica do spin, os fermións teñen outra propiedade específica, a conservación do número cuántico bariónico ou leptónico: o que se sinala de xeito usual como a relación spin estatística é de feito unha relación estatística spin-número cuántico.
Alalá (programa de televisión)
Audiencias, críticas, premios
O feito de que un programa cultural se emitise en prime-time (horario de máxima audiencia), constituíu un feito fundamental na traxectoria non só de Televisión de Galicia senón das emisoras públicas en España. Alalá representaba como poucos programas a conciliación entre o necesario éxito de público e a función de servizo público que necesariamente e, segundo a súa intención e definición xurídica, deben ter as televisións autonómicas e públicas en xeral.
Cuartel Moncada
Cambio de nome
O 24 de abril de 1909, por medio da orde especial número 56, declarouse que o acuartelamento se denominaría, con efecto a partir do 20 de maio, Cuartel Moncada, como homenaxe á memoria do maior xeral do Exército Libertador, Guillermo Moncada, que permaneceu por algún tempo recluído nos calabozos de devandito cuartel, por causas motivadas polas loitas pola independencia de Cuba.
O 7 de xullo de 1909 o xeneral Monteagudo fíxose cargo do cuartel e das tropas. Creou o Terzo Táctico da Garda Rural. Fixo diversas reformas no acuartelamento e, como agradecemento, colocouse un busto do xeneral nun lugar preferente. O busto mantívose nese mesmo lugar até o triunfo da Revolución, momento en que foi substituído por outro do xeneral Antonio Maceo.
Despois do asalto
O ataque ao Moncada foi percibido polos habitantes de Santiago de Cuba con sorpresa e equívoco. Moitos pensaron que se trataba de foguetes ou fogos de artificio e mesmo algúns cidadáns achegáronse ás instalacións do cuartel con curiosidade. O lume das metralladoras foi o elemento que situou os acontecementos na súa xusta medida. Creuse tamén que podería tratarse dun ataque do militar Eleuterio Pedraza como resposta á frustración do golpe que encabezou contra Batista en 1941 e que este frustrara.
A Revolución toma o Moncada
O 8 de xaneiro de 1959, as columnas guerrilleiras entraron na capital de Cuba facendo que o até entón presidente abandonase o país. En Santiago de Cuba o exército tenta impedir a entrada das tropas revolucionarias. Raúl Castro toma por sorpresa o cuartel Moncada e insta a renderse á tropa. O coronel Rego Rubido, xefe do Rexemento Nº 1 Maceo, presenta a súa rendición incondicional a Fidel Castro en Loma Escantel. O cuartel Moncada e a cidade de Santiago de Cuba quedan en mans dos guerrilleiros. A tropa é desarmada e os seus responsables arrestados.
Francisco Casimiro Marcó del Pont
Goberno de Chile
Por outra banda cumpriu correctamente o seu papel administrador, acreditando a súa lealdade, pospoñendo os seus soldos ás posibilidades do estado. Entre as súas obras urbanísticas están a mellora do paseo de Tajamar ou a Alameda, reparou o Teatro e coliseo, construíu a canle de Maipú.
Manuel Fuentes Rodríguez
Traxectoria
Fillo natural do xastre Benito Fuentes Fuentes (1830-1913) e de Manuela Rodríguez (?-1868), tivo un irmán e oito medio irmáns do matrimonio lexítimo do seu pai. Tras estudar bacharelato no Instituto de Santiago, seguiu o oficio paterno na xastrería "Casa Fuentes", no número 6 da rúa Nova, oficio que foi marxinando en favor dunha crecente presenza pública, debido a súa desafogada posición económica. Neste sentido, foi socio do Recreo Artístico e Industrial de Santiago (cando menos desde 1879, sendo vicepresidente 1º en 1904 ), e desde o 11 de xaneiro de 1882 exerceu de depositario da Sociedade de Socorros La Benéfica (naquel momento no Concello de Conxo), dirixida por Camilo Pintos Troncoso. Tamén, en 1890, consta a súa pertenza á Cámara de Comercio de Santiago.
Ao carón do primeiro monterismo
As súas simpatías políticas fixéronlle militar no monterismo e seguir despois ao seu sucesor político, Manuel García Prieto. En 1885 resultou elixido rexedor (concelleiro) do Concello de Santiago de Compostela, posto que exerceu entre o 1 de xullo dese ano e o 31 de outubro de 1889, en que por fin da terna foi relevado. O 1 de agosto de 1894 constituíuse en Santiago o Partido Liberal, vencellado ao monterismo, do que Fuentes resultaría elixido vogal do seu primeiro comité directivo, baixo a presidencia do Marqués de Casa Pardiñas. Ata este momento Manuel Fuentes acudía ás eleccións como independente, cousa que mudou a partir de entón. Novamente ocupou o mesmo cargo no Concello desde o 1 de xullo de 1895, acadando a quinta tenencia de alcaldía xusto dous anos despois, e a cuarta tenencia de alcaldía o 1 de xaneiro de 1902 ata que abandonou o consistorio o 1 de xaneiro de 1904.
O romerodonallismo e a primeira alcaldía
O 1 de decembro de 1903 integrouse como vogal no comité directivo do novo Partido Liberal Democrático, dirixido en Compostela por Felipe Romero Donallo, aínda que baixo a presidencia de honra de Montero Ríos e García Prieto. A súa influencia no partido, viuse desde entón minguada.
No consistorio que iniciou a súa andaina o 1 de xaneiro de 1910, Fuentes acadou a terceira tenencia de alcaldía, que ocupou ata a constitución do novo concello do 1 de xaneiro de 1912, no que pasou a ser simple concelleiro. Desde o 1 de xaneiro de 1914 recuperou unha tenencia de alcaldía, a terceira, conseguindo a segunda tenencia na seguinte corporación do 1 de xaneiro de 1916. Entrementres, en xullo de 1915, faleceu a súa dona, Carmen Rin. Desde o 9 de agosto de 1916 ata case finalizado o mes de outubro, encargouse da alcaldía accidentalmente, debido á ausencia do alcalde Luis Blanco Rivero. Finalmente, o seu mandato como concelleiro rematou o 1 de xaneiro de 1918, logo de non resultar reelixido nas eleccións de finais do ano anterior.
Nova Aquitania
A rexión ten unha superficie de 84.061 km2 e arredor de 5.808.594 habitantes (segundo datos de 2012). Comezou a funcionar logo das eleccións rexionais de decembro de 2015. A maior cidade é a de Bordeos, a capital da rexión.
Melissa Farley
Melissa Farley, nada en 1942, é unha psicóloga clínica estadounidense, investigadora e feminista en contra da pornografía e a prostitución. Farley é coñecida polos seus estudos sobre os efectos da prostitución, trata de persoas e violencia sexual. É fundadora e directora da organización Prostitution Research and Education en San Francisco, nos Estados Unidos.
Poio
Na ría de Pontevedra atópase a Illa de Tambo, tamén pertencente ó concello de Poio.
Comunicacións
Polo concello de Poio pasa unha das estradas máis importantes da zona, a que comunica Pontevedra e A Lanzada, a PO-308. Tamén pasa o CG-4.8, parte da circunvalación de Pontevedra. Polo concello de Poio pasa nun pequeno tramo a PO-531.
As praias
Dende o ano 2007 ata a actualidade, as praias de Cabeceira e Xiorto lograron a Bandeira Azul outorgada pola Asociación de Educación Ambiental e do Consumidor (ADEAC) da Unión Europea.
Política
Tralas eleccións municipais de 2007 a situación política do concello quedou así:
Festas e celebracións
Festival de Poesía Poïética: o segundo sábado do mes de abril celébrase o Festival de poesía contemporánea galega, con recitais de destacadas poetas galegas. Pasaron por el autoras como Ana Romaní, Lupe Gómez, Rosa Enríquez, Pilar Beiro, Andrea Núñez ou Lucía Aldao. Acompáñase doutras manifestacións artísticas, como performances e música.
Gran Torre Santiago
miniatura|O edificio no 2018, durante o solpor. A Gran Torre Santiago é un rañaceos de 300 metros de altura que se atopa na cidade de Santiago, en Chile.
Xoán III Sobieski
Orixes e formación
En xuño de 1646 Xoán Sobieski chegou a París onde os irmáns se involucraron na vida social acudindo a festas, igrexas e palacios e Xoán Sobieski enrolouse nos mosqueteiros da Garda. Na primavera de 1647, Xoán Sobieski, tivo unha relación cunha muller casada da que naceu un fillo chamado Brisacier. Durante a súa estancia en Francia, Xoán Sobieski visitou outras cidades como Orleáns, Tours, Angers, Nantes, La Rochelle, Blois, Bordeos, Marsella, Saumur e Toulon.
The Devil Put Dinosaurs Here
Listaxe de cancións
Todos os temas compostos por Jerry Cantrell, agás onde se indique.
Xoán III Sobieski
A batalla de Zurawno
Ibrahim Szejtan furioso polas condicións de paz negouse a enviar resposta.Tras varios días máis de espera, na que os exércitos se atoparon aliñados un fronte ao outro sen combate, Xoán Sobieski foi consciente de que debería tentar abrirse paso polo inimigo.
O reino en paz
Para levar a cabo os seus obxectivos de reforma máis amplos, Sobieski planeou reconquistar o ducado de Prusia que pertencía á casa de Hohenzollern, para despois convertelo nun ducado privado para a súa familia e utilizar a súa riqueza como unha lanzadeira para fortalecer a coroa polaco-lituana. O rei e os seus amigos adquiriron estados en Prusia para tomar vantaxe dun futuro cambio de soberanía. Sobieski negociou un tratado secreto con Francia en 1675 que proporcionaba xenerosos subsidios para a guerra contra Brandeburgo e se for necesario, contra Austria. Luís XIV tamén se comprometeu a financiar a guerra existente de Sobieski contra o Imperio Otomán para levalo a unha conclusión negociada en 1676 que lle permitise concentrarse na rexión do Báltico. Mesmo a cidade de Gdansk pagou xenerosamente a Xoán III Sobieski para reconfirmar os seus privilexios cando chegou alí en 1677 para preparar o inicio da guerra, no que se esperaba a coordinación cunha invasión sueca desde Livonia. dereita|miniatura|328x328px|Federico Guillerme I de Brandeburgo. Obra de [[Frans Luycx]] Xoán Sobieski viuse obrigado a abandonar os seus ambiciosos plans porque os suecos fallaron ao lanzar a súa invasión, e a oposición parlamentaria, que estaba en contra dos seus obxectivos absolutistas, creceu rapidamente. Ademais, os lituanos, que temían calquera aumento no poder de Suecia, tiveron que ser tranquilizados. Os recortes ao seu orzamento militar fixéronlle pasar a oportunidade que xurdiu o ano seguinte (1678) cando os suecos atacaron o ducado de Prusia dende Livonia, cercando Klaipeda e tomando Tilsit. En lugar de unirse aos suecos, o que era a súa primeira intención, cambiou de parecer e permitiu que Federico Guillerme I de Brandeburgo enviase tropas a través da Prusia Real polaca para expulsar aos suecos da Prusia Ducal.
A situación internacional volveuse menos favorable para entrar nunha guerra; o Imperio Otomán ameazaba con atacar polo sur e Luís XIV asinaba acordos de paz cos seus opoñentes en Europa occidental en 1678-1679 retirando o seu apoio a Sobieski que podía quedar illado polo que o máis prudente era manter a paz.
Fillos de Xoán Sobieski e María Casimira
esquerda|miniatura|225x225px|Retrato da raíña María Casimira, muller de Xoán III, cos seus fillos dereita|miniatura|187x187px|Xaime Luís Sobieski. Obra de [[Henri Gascar]] Produto do matrimonio de Xoán III Sobieski e María Casimira de la Grange d´Arquien naceron oito fillos. Catro homes e catro mulleres:
Xoán Sobieski e o mecenado
Entre os proxectos que patrocinou o máis importante posiblemente foi a construción do palacio de Wilanów, coñecido como o Versalles polaco aínda que tamén fundou varias igrexas en Varsovia como a igrexa dos Capuchinos ou a igrexa de san Casimiro e a Capela Real de Gdansk.
Jad Fair
Biografía
Our Band Could Be Your Life: Scenes from the American Indie Underground 1981-1991 - Michael Azerrad (Paperback - 2002)
Gran Premio de Italia de 1995
Informe
Hill e Michael Schumacher tiveron a súa segunda colisión importante da tempada, o anterior sucedera no Gran Premio británico. Cando Hill intentou dobrar o Footwork de Taki Inoue, Hill estrelouse contra as costas de Schumacher ao frear na segunda chicana, o que provocou que ambos se retirasen. Schumacher correu cara ao Williams para enfrontarse a Hill, mentres que o piloto británico sentou no seu cockpit, pero foi inmediatamente retirado polos comisarios. Schumacher desculpouse logo con Hill cando Inoue admitiu que o incidente era culpa súa, xa que derrapou diante de Hill mentres pasaba xunto a Schumacher, causando que Hill tomase medidas evasivas e involuntariamente chocase contra a parte traseira do auto de Schumacher.
Celestino Poza Cobas
Traxectoria
En abril de 2016, a raíz de se facer pública a existencia do túnel que conectaba a residencia familiar de Celestino Poza Cobas co seu lugar de traballo, sóubose que o corredor subterráneo, construído por unha teima persoal do médico, fixo as veces de refuxio para moitos republicanos perseguidos polas autoridades fascistas durante os anos da Guerra Civil. Segundo o testemuño dalgúns familiares, Celestino Poza "axudou a escapar a moitas persoas ata Portugal".
Pamplona
Pamplona ou Iruña (en castelán: Pamplona, en éuscaro: Iruña, as dúas denominacións cooficiais; tamén en éuscaro: Iruñea ) é un concello e unha cidade do norte de España, capital da Comunidade Foral de Navarra e tamén do histórico País Vasco. É sede arcebispal e etapa no Camiño de Santiago. A súa poboación é de 197.138 habitantes (INE 2017).
É coñecida internacionalmente polos Sanfermines, festas que se celebran entre o 6 e 14 de xullo e que están declaradas de interese turístico internacional.
Historia
Baluarte do Redín das Murallas de Pamplona ([[século XVI).|miniatura|esquerda|250px]] A finais do século XI parece estar restaurada a sede bispal, pero a cidade está sometida á autoridade real. Durante o reinado de Sancho Ramírez iniciouse a construción da catedral, no que se coñece como a Navarrería, que ven continuar o antigo núcleo romano. O impulso de renovación urbana en toda Europa, propiciou a chegada de estranxeiros, especialmente de territorio francés, de aí o nome xenérico de francos con que son coñecidos. Acollidos na cidade, acrecentan o seu perímetro asentados no burgo de San Cernín, que é obxecto de protección real a través de foro propio desde 1129. Sesenta anos despois engádese o burgo de san Nicolás. Os tres burgos, autónomos en certo modo, pasan a formar unha unidade urbana en 1423 polo Privilexio de Unión outorgado polo rei Carlos III.
As ambicións aragonesas no século XV e a súa rivalidade con Francia, herdadas polo Rei Católico, conduciron á invasión de Navarra e á toma da capital, con tropas ao mando do duque de Alba o 25 de xullo de 1512. O reino, perdida a súa secular independencia medieval, sería, porén incorporado á Coroa de Castela en 1515, e pasa a ser dirixida por un vicerrei auxiliado por un consello real, aínda que conservaría os seus foros, facenda (Cámara de Comptos), cortes, moeda propia e alfándegas fronte os reinos peninsulares limítrofes.
Poucos anos despois en 1521 a cidade sería cercada, por tropas de Francisco I de Francia, infrutuosamente. Con oito camiños en dirección cara o país galo, decidiuse fortificar adecuadamente a cidade, e en 1571, no reinado de Filipe II levantouse a cidadela amurallada.
Rafinos
Filoxenia
O seguinte cladograma, de Shapiro e os seus colaboradores (2002), mostra as relacións máis achegadas destas pombas dentro dos colúmbidos, un clado formado por especies endémicas de illas que xeralmente habitan no solo.
Sés
Traxectoria
Foi no ano 2007 cando creou o grupo Chámalle Xis! xunto con outros tres amigos. Foron un dos grupos revelación daquel ano e un dos gañadores do concurso Acoruña Son, apadriñado por Santiago Auserón. Despois de máis de 30 concertos por toda Galiza con Chámalle Xis! e logo de colaborar con grupos e artistas coma Zënzar, Xabier Díaz, Xosé Bocixa e Guillerme Fernández, en 2010 Sés gravou unha maqueta con tres temas "Tola atrás de ti", "Admirando a condición" e "Se te vas", producida por Airapro. En marzo de 2011 gravou o seu primeiro álbum de estudio chamado Admirando a condición, e o 7 de xuño de 2013 presentou o segundo álbum Co xenio destrozado, no Teatro Principal de Santiago de Compostela. En 2015 saíu á venda o seu terceiro disco: Tronzar os valos. En novembro de 2016 lanza o sinxelo A Paz Esquiva, preludio do seu cuarto álbum: Opoñerse á extinción, que se lanza o 2 de decembro de 2016. En novembro de 2017 presenta o sinxelo Readmirando a condición, preludio do seu quinto álbum de estudio, que recolle ademais as once cancións do seu primeiro álbum, Admirando a condición (2011), das que sempre se queixara do arranxo feito daquela; desta volta os doce tracks están musicados e arranxados pola propia Ses, que exerce nel de produtora musical e executiva.
En marzo de 2019 viu a luz Rabia ao silencio, un álbum no que versiona cancións revolucionarias, principalmente de Latinoamérica (Carlos Puebla, Mercedes Sosa ou Soledad Bravo entre outros) aínda que tamén de Portugal (José Afonso) ou de Galicia (Fuxan os Ventos). En febreiro de 2020 publicou un novo disco, Liberar as arterias, con 12 novas cancións. O título é unha homenaxe á activista e poeta Luz Fandiño, cuxos versos están musicados no tema que dá nome ao álbum.
A agrupación
Os músicos que completan Sés son David Paz (saxofón, clarinete, arranxador e produtor), Tito José Calviño na guitarra, Fernando Fraga no baixo, Lorena Martín "Cachito" á batería, Jose Rodríguez no saxofón, Moncho Ces á trompeta, Cristian Leggiero no teclado e Aixa Romay, Lucía Souto e Carla Álvarez nos coros.
Bautista Álvarez
Traxectoria
Faleceu o 16 de setembro de 2017.
Lithobates sylvaticus
Lithobates sylvaticus (antes Rana sylvatica) é unha especie de ra amplamente distribuída en Norteamérica, desde o bosque boreal do Canadá e Alasca ao sur dos Montes Apalaches, con algunhas poboacións illadas notables noutras zonas, como en Carolina do Norte. A especie chamou a atención dos biólogos debido á súa tolerancia á conxelación, ao seu grao relativamente grande de vida terrestre (para un ránido), interesantes asociacións de hábitats (turbeiras, pozas temporais, terras altas), e os seus desprazamentos de ralativamente longo raio. A ecoloxía e conservación desta ra interesou tamén moito aos investigadores nos últimos anos porque adoita considerarse que se reproducen "obrigatoriamente" en zonas húmidas temporais. Propúxose elixila como anfibio oficial do estado de Nova York.
Cousas que trouxo a chuvia
A obra desenvólvese arredor dunha mesa de amasar nunha abafante tarde de verán na que rompe a chover. As protagonistas, tres mulleres, contan historias cotiás sobre os veráns da infancia no campo: un pai ausente, unha nai que amasaba, a seriedade dunha profesora de ballet ou a fábrica na que se traballaba de sol a sol.
Illa de Zanzíbar
Economía
Unguja é a illa do Arquipélago de Zanzíbar que conta coa industria turística máis desenvolvida. Isto representa unha parte substancial da economía de Unguja. Outras actividades relevantes son a agricultura (incluída a produción de especias), como o cravo, e a pesca. Ao longo da costa leste, a maioría das aldeas tamén dependen da agricultura de algas mariñas.
Georg Büchner
Karl Georg Büchner, nado en Riedstadt 17 de outubro de 1813 e finado en Zúric o 19 de febreiro de 1837, foi un escritor, naturalista e revolucionario alemán, considerado un dos máis grandes escritores da era Vormärz, irmán do médico e filósofo Ludwig Büchner.
Formación xeolóxica
Outros usos do termo
O termo «formación» adoita usarse tamén informalmente para designar conxuntos de rochas ou estruturas xeolóxicas que comparten determinadas características, como «formación arrecifal» (atendendo á orixe), «formación siliciclástica» (atendendo á composición), «formación de estalactitas» (para describir un conxunto homoxéneo de estruturas) etc. O termo "formación" úsase tamén a miúdo informalmente para referirse ás agrupacións de rochas específica, como as que se encontran a determinada profundidade nun pozo de petróleo.
Definición das formacións litoestratigráficas
miniatura|300px|Os estratos do [[Permiano ao Xurásico da área da meseta do Colorado do sueste de Utah demostran os principios da estratigrafía. Estes estratos constitúen gran parte das famosas formacións rochosas prominentes do Parque Nacional de Capitol Reef e o Parque Nacional de Canyonlands. Da parte superior á inferior: o Arenito Navajo, a Formación Kayenta, o Arenito Wingate, a Formación Chinle, a Formación Moenkopi e a Formación Cutler. Foto da Área Recreativa Nacional de Glen Canyon, Utah.]]
As formacións son as únicas unidades litoestratigráficas formais nas cales a columna estratigráfica debería estar en todas partes dividida baseándose completamente na litoloxía. A diferenza na litoloxía entre formacións necesaria para xustificar o seu establecemento varía coa complexidade da xeoloxía dunha rexión e o detalle necesario para facer mapas xeolóxicos e dilucidar a súa historia xeolóxica.
Colexio Profesional de Enxeñaría Técnica en Informática de Galicia
O Colexio Profesional de Enxeñaría Técnica Informática de Galicia (CPETIG) é unha corporación de dereito público que aglutina os enxeñeiros de grao medio (titulados universitarios de ciclo curto) en Informática, os representa e traballa para organizar, protexer, mellorar e velar por un adecuado exercicio da profesión.
Hermafroditismo
Fecundación cruzada
O hermafroditismo considérase como un indicio de reprodución máis primitiva que a unisexualidade, como o demostra a súa frecuencia entre organismos máis primitivos e a progresiva separación de sexos a medida que avanzamos na escala evolutiva animal.
Especies
Nos animais o hermafroditismo verdadeiro como medio de reprodución dáse en invertebrados, como a estrela de mar, caracois e lombrigas de terra; e, en varios peixes.
Nos artrópodos, a presenza de simbiontes intracelulares, transmitidos de xeración en xeración, poden parasitar o sistema reprodutor dos machos producindo unha feminización. Nalgúns casos esta feminización é incompleta polo que poden aparecer fenotipos intersexuais.
Alexander Wetmore
Abreviatura
A abreviatura Wetmore emprégase para recoñecer a Alexander Wetmore como autoridade na descripión e taxonomía en zooloxía.
Reebok
Logotipo
Inspirado nun antílope africano chamado rhebok, o logo representa un antilope simplificado chamado "vector". A marca tamén simplificou o nome a Reebok.
Provedor
A empresa manexa exclusivamente os dereitos de fabricar e comercializar os uniformes da NFL desde 2002, a Canadian Football League desde 2004, e é a provedora oficial de calzado para a NFL e a Major League Baseball.
Bruno Mauricio de Zabala
miniatura|Casa natal de Zabala Bruno Mauricio de Zabala, nado en 1682 e finado en 1736, foi un militar e administrador colonial vasco.
Óscar Cacharrón
Traxectoria
Na tempada 1992–93 formou parte do equipo do CD Lugo que xogou en Segunda División, descendendo ao final da mesma. Nesta campaña disputou 31 partidos e recibiu 11 tarxetas amarelas e unha vermella.
Bruno Mauricio de Zabala
Traxectoria
Foi nomeado capitán xeneral do Río da Prata (1717), onde reprimiu a pirataría e enfrontouse aos portugueses, que se querían apropiar da ribeira da Prata; contra estes ergueu un fortín (1726), que daría orixe a Montevideo, a futura capital do Uruguai. En 1725 e 1735 enfrontouse ao movemento comuneiro de Paraguai.
Anjo de terra
Características
Segundo Henrique Rabuñal: é un retrato do poeta como anxo de terra que aspira a subir ao ceo, coma anxo da néboa e da señardade que contempla o verdor da terra e cisma no sentido da morte. Para Henrique Dacosta: o home, neste poemario, será concebido como o tal anxo da terra, como o que se move entre a covarde arxila de que está construído e a ansia de tentar alcanzar o paraíso perdido.
Comercio
As rutas comerciais
Ao longo da Idade Media, empezaron a xurdir unhas rutas comerciais transcontinentais que tentaban suplir a alta demanda europea de bens e mercadorías, sobre todo de luxo. Entre as rutas máis famosos destaca a ruta da seda, pero tamén había outras importantes como as rutas de importación de pementa, de sal ou de tinguiduras.
O comercio a través destas rutas era un comercio directo. A maior parte das mercadorías cambiaban de propietario cada poucas decenas de quilómetros, ata chegar ás ricas cortes europeas. A pesar diso, nestas primeiras rutas comerciais xa empezaban a exporse regulacións nas importacións. Mesmo houbo momentos nos que se prohibiu o uso da seda para a vestimenta no sexo masculino, co fin de reducir o consumo deste custoso produto.
Globalización
A globalización, desde o punto de vista económico, é unha tendencia derivada do neocolonialismo que trata de facer unha zona de libre comercio a nivel internacional. A globalización nace como consecuencia da necesidade de rebaixar custos de produción co fin de dar a habilidade ao produtor de ser competitivo nunha contorna global.
O mercantilismo
O mercantilismo é a teoría económica que considera que a riqueza dun país baséase unicamente nas subministracións de ouro e prata. De aquí derívase que se teñen que potenciar as exportacións mentres que se teñen que gravar fortemente con aranceis as importacións. Esta teoría calou intensamente nos estados europeos nos séculos XVII e XVIII, e é un dos principais motivos que propiciaron o colonialismo. Os países tiñan que ser o máis independentes posibles co fin de non importar moito recursos doutros países. Por este motivo os países europeos crearon unha densa rede de colonias que fornecían á metrópole todos aqueles bens necesarios.
Grazas ás teorías económicas de Adam Smith e a teoría económica liberal, foise deixando de lado o mercantilismo. Desta maneira, empezáronse en concibir ideas como que as dúas partes dunha transacción comercial poden saír beneficiadas, xa que os bens intercambiados son máis valiosos para os novos propietarios, ou que o ouro é simplemente un mineral amarelo e que é valioso porque hai pouco.
Universidade do País Vasco
Campus de Áraba
250px|miniatura|Aulario e biblioteca do Campus de Álava, en [[Vitoria.]]
Horta-Guinardó
Localización e características
Está situado no sector nordés da cidade, entre os distritos de Gràcia e Nou Barris. Limita tamén polo sur co Eixample, Sant Andreu e Sant Martí, e polo norte, a través da Serra de Collserola, cos municipios de Sant Cugat del Vallès e Cerdanyola del Vallès.
Cnidoblasto
Mecanismo de descarga
Outras hipóteses consideran que o ácido gamma-poliglutámico e un gradiente protónico a través da membrana do cisto teñen un importante papel no mecanismo de disparo.
Francisco Iturralde Cabeza de Vaca
Traxectoria
Co golpe de Estado do 18 de xullo de 1936 foi inculpado en causa militar en Ferrol. Sobresida a causa foi fusilado en Ferrol.
Ruth Hubbard
Traxectoria
Hoffmann naceu en Viena en 1924 e escapou do nazismo cando era adolescente. Coa súa familia, trasladáronse á área de Boston (Estados Unidos) onde se converteu en bióloga. Graduouse en 1944 en ciencias bioquímicas no Instituto de Estudos Avanzados Radcliffe. Estivo casada con Franc Hubbard entre 1942 e 1951.
Durante a súa prolífica carreira de investigación dende os anos 40 ós 60 do século XX, fixo achegas salientables na comprensión da bioquímica e a fotoquímica da visión nos vertebrados e invertebrados. O 1967, compartiu con Wald a Medalla Paul Karrer polo seu traballo neste eido.
Leopoldo I, Sacro Emperador Romano-Xermánico
Matrimonios e fillos
Casou en 1666 con Margarida Tareixa de España (1651-1673), filla do seu tío materno, o rei Filipe IV de España e da súa irmá Mariana de Austria.
Por último esposou a Leonor Magdalena de Palatinado-Neoburgo (1655-1720) en 1676.
Foron pais de 10 fillos:
Leopoldo sufría dunha enfermidade conxénita caracterizada por ter o labio inferior lixeiramente caído, o que lle ganou o alcume entre os seus inimigos de "Leopoldo, boca de camelo". Sucedeuno o seu fillo Xosé.
Copa de Feiras
A Copa de Cidades en Feira (en inglés: Inter-Cities Fairs Cup), ou máis concisa e popularmente Copa de Feiras, foi unha competición internacional de clubs disputada integramente en Europa instituída o 18 de abril de 1955 (dúas semanas logo da creación da Copa de Europa). A súa creación foi iniciativa de Ernst Thommen, de Ottorino Barrasi (naquel tempo, secretarios xerais da FIGC e da FA, respectivamente) e de Stanley Rous, secretario da FIFA, coa finalidade de enfrontar a representativos de cidades europeas que tiveran albergado feiras de mostras internacionais: Barcelona, Basilea, Birmingham, Copenhaguen, Frankfurt, Lausana, Leipzig, Londres, Milán e Zagreb
Evelyn Fox Keller
Keller licenciouse en Física na Universidade de Brandeis en 1957 e continuou os seus estudos en Física Teórica na Universidade Harvard onde obtivo o seu doutoramento en 1963. Keller comezou a interesar pola bioloxía molecular durante unha visita que realizou ó Cold Spring Harbor Laboratory onde completaba a súa defensa de tese doutoral. O seu traballo posterior centrouse na historia e filosofía da bioloxía moderna, así como nos Estudos de ciencia, tecnoloxía e xénero.
Copa de Feiras
Historia
A pesar que a idea inicial era que os participantes fosen seleccións de cidades, e non clubs destas cidades, a realidade desde o principio foi a contraria. Barcelona xa competiu na primeira edición con xogadores unicamente do FC Barcelona, e ata cunha vestimenta azul e grana. A maioría do resto de cidades tamén se representaron cos principais equipos da súa cidade, e non cunha selección de diversos equipos. O campión da primeira edición foi o Barcelona, que se impuxo en partido a dobre volta á selección de Londres (equipo afeccionado) por un total de 8:2.
Arte de Galicia
Idade de Bronce
miniatura|esquerda|[[Casco de Leiro, Idade de Bronce, ca. 1000 – 700 a.C., Museo Arqueolóxico da Coruña.]] É na etapa final do Bronce galego cando acontece a engalaxe definitiv da metalurxia do bronce, e prodúcese a introdución do chumbo nas aliaxes e o desenvolvemento de relacións entre os distintos focos atlánticos, ligados comercial e culturalmente (koiné atlántica). Aínda así, a meirande parte dos obxectos de metal son de produción local, aínda que inspirados en modelos foráneos, debido ás relacións culturais e comerciais xa nomeadas. A maioría de achados do Bronce final de Galicia sitúanse ó norte e oeste do río Miño e, aínda que en menor proporción, nas cuncas do Limia, do Támega e do Sil. Desta época son pezas como a espada de Mouruás, a espada de Forcas, o casco de Leiro ou o tesouro de Caldas de Reis.
Copa de Feiras
Historial de finais
En letra grosa o resultado no campo do campión.
(*) Finais a partido único.
Arte de Galicia
Idade de Bronce
Algunhas das estacións arqueolóxicas máis destacadas son o Parque arqueolóxico de Campo Lameiro (Pontevedra), conxunto considerado por moitos autores como a "Capela Sistina" dos petróglifos galegos, os Labirintos de Mogor (Marín) ou o Castriño de Conxo, no concello de Santiago de Compostela.
Arquitectura
O feito de que as grandes catedrais xa foran comezadas en época románica implica que non se chegou a realizar ningunha en estilo gótico, aínda que si que aparecen elementos deste en construcións románicas que aínda non estaban rematadas (como os casos das catedrais de Tui e Mondoñedo). Así, as formas góticas aparecen sobre todo en conventos e parroquias durante os séculos XIV e XV. Destacan sobre todo a arquitectura das ordes mendicantes (Dominicos e Franciscanos), como o Convento de San Domingos de Bonaval, o de San Francisco de Ourense ou o de San Domingos de Pontevedra.
Escultura
Como grande exemplo do Renacemento escultórico en Galicia pódense citar as estatuas da fachada do Mosteiro de San Martiño Pinario, do escultor portugués Mateo López. Esta fachada, comezada en 1598 e rematada en 1645, presenta gustos platerescos e ten estrutura de retablo dividido en tres plantas construídas en ordes corintia e composta. Mostra as figuras da Virxe co Neno e varios santos e abades da orde beneditina. No período romanista houbo tamén unha grande actividade. En Ourense traballou a partir de 1587 Juan de Angés el Mozo, escultor leonés, seguido por Gregorio Español que fixo un gran traballo no retablo maior da igrexa de Santa María de Castro Caldelas. Este período chegou ata os primeiros anos do século XVII.
Pintura
A falta de escolas e de tradición pictórica provocaron que as pinturas deste período sexan escasas e de non moita calidade. Exceptuando pinturas murais en catedrais e igrexas e algunhas partes pintadas de retablos e relicarios, non hai moitos nomes salientábeis. Antonio Puga, por exemplo, tiña orixe galega pero desenvolveu o seu labor en Madrid, dentro dun estilo moi semellante ao de Velázquez. Por outro lado, Xoán Antonio García de Bouzas era o pintor máis recoñecido do momento en Galicia, sendo as súas pinturas máis famosas as que realizou na catedral compostelá.
Neoclasicismo
O estilo neoclásico foi realmente prematuro en Galicia por unha serie de casualidades de carácter máis administrativo que artístico. A chegada de enxeñeiros técnicos da Escola de Belas Artes de San Fernando de Madrid a Santiago de Compostela significou o comezo da imposición deste estilo academicista fronte ao barroco propiamente autóctono e xenuíno.
Abraham Zbarsky Geller
Abraham Zbarsky Geller, nado en Łódź en 1882 e finado en Pontevedra o 29 de decembro de 1936, foi un odontólogo e político galego de orixe rusa.